Diari Oficial de la Generalitat Valenciana


Sumari del DOGV 9506, del 05-01-2023 (2022/12304)

Anunci del Servei Territorial d'Indústria, Energía i Mines d'Alacant pel qual es convoca l'alçament d'actes prèvies a l'ocupació de determinades finques afectades per la construcció de la nova subestació transformadora de 220/132 kV, denominada ST Castalla, en el terme municipal de Castalla, província d'Alacant (expedients ATASCT/2017/101/03 i ATASCT/2017/102/03; expedients d'expropiació forçosa JUEXPR/2020/1/03 i JUEXPR/2020/2/03).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9506

Data del DOGV
:   05-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/12812


Data del document
:   20-12-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci del Servei Territorial d'Indústria, Energía i Mines d'Alacant pel qual es convoca l'alçament d'actes prèvies a l'ocupació de determinades finques afectades per la construcció de la nova subestació transformadora de 220/132 kV, denominada ST Castalla, en el terme municipal de Castalla, província d'Alacant (expedients ATASCT/2017/101/03 i ATASCT/2017/102/03; expedients d'expropiació forçosa JUEXPR/2020/1/03 i JUEXPR/2020/2/03). [2022/12633]  
Amb data d'11 de juny de 2020, la Direcció General d'Indústria, Energia i Mines va dictar resolució per la qual es va autoritzar I-DE Redes Eléctricas Inteligentes, SAU, i es va declarar, en concret, la utilitat pública i es va aprovar el projecte de la construcció de les instal·lacions de distribució d'energia elèctrica de la nova subestació transformadora de 220/132 kV, denominada ST Castalla, en el terme municipal de Castalla (expedient referència ATASCT/2017/101/03) i amb data de 10 de juny de 2020, per la Direcció General d'Indústria, Energia i Mines, va dictar resolució per la qual es va autoritzar Red Eléctrica de España SAU, i es va declarar, en concret, la utilitat pública i es va aprovar el projecte de la construcció de les instal·lacions de transport secundari de la nova subestació transformadora de 220/132 kV, denominada ST Castalla, en el terme municipal de Castalla, i es deixa sense efecte la Resolució de 18 de gener de 2012, de la llavors Direcció General d'Energia, corresponent a l'expedient ATASCT/2009/503/03 (expedient referència ATASCT/2017/102/03).  
Amb data 24 de gener de 2022, la secretària autonòmica d'Economia Sostenible, Sectors Productius i Comerç resol el recurs d'alçada i la sol·licitud de suspensió interposat contra les resolucions anteriorment esmentades de 10.06.2020 i 11.06.2020, i desestima aquest recurs i queda sense eficàcia la suspensió pel silenci administratiu.  
  
I amb data 13 de desembre de 2022, la Sala Contenciosa Administrativa, Secció Primera, del Tribunal Superior de Justícia de la Comunitat Valenciana, resol el recurs núm. 109/2022 (peça de mesures cautelars) mitjançant interlocutòria per la qual es denega la mesura cautelar de suspensió.  
Les dites declaracions d'utilitat pública, d'acord amb el que es disposa en la Llei 24/2013, de 26 de desembre, del sector elèctric, i en el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'aquests, i els és aplicable el procediment d'urgència que determina l'article 52 de la Llei d'expropiació forçosa, de 16 de desembre de 1954.  
En virtut d'això aquest Servei Territorial d'Indústria, Energia i Mines d'Alacant, en compliment del que es disposa en l'esmentat article 52 de la Llei d'expropiació forçosa, convoca les persones titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que estableix el mencionat article, dur a terme l'alçament d'actes prèvies a l'ocupació i, si pertoca, les d'ocupació definitiva.  
  
Totes les persones interessades o titulars de qualsevol classe de dret o interés sobre els béns afectats, hauran d'acudir-hi personalment o representades mitjançant la deguda autorització, aportant els documents acreditatius de la seua titularitat i l'últim rebut de la contribució, i es poden acompanyar de personal d'assessorament, si ho estimen oportú, a la seua costa.  
L'alçament d'actes tindrà lloc el pròxim dia 1 de març de 2023, a partir de les 10.00 hores, en les dependències de l'Ajuntament de Castalla.  
L'ordre d'alçament d'actes es comunicarà mitjançant l'oportuna cèdula de citació; la relació de les persones titulars convocades figura en el tauler d'edictes de l'ajuntament assenyalat i en l'annex.  
Cal remarcar que aquesta publicació es considera igualment, als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, com a notificació als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
  
En l'expedient expropiatori JUEXPR/2020/1/71 S-UR Redes Eléctricas Inteligentes, SAU, assumirà la condició de beneficiària, i Red Eléctrica de España, SAU, l'assumirà en l'expedient JUEXPR/2020/2/03.  
  
  
Alacant, 20 de desembre de 2022.- La cap del Servei Territorial d'Indústria, Energia i Mines: Rosa María Aragonés Pomares.